આણંદ જિલ્લા પ્રાથમિક શિક્ષક સંઘના સ્થાપનાકાળથી ચીટકી રહેલા પ્રમુખ અરવિંદ ચાવડા દ્વારા પ્રત્યેક વર્ષે સભાસદોના લવાજમ માટે બંધારણમાં સુધારા કરીને મસમોટી રકમ ઉઘરાવીને લવાજમની વહેંચણીમાં તીવ્ર વિસંગતતાઓ ઉભી કરી, સંઘની ચુંટણીમાં ૩૩ ટકા મહિલા સભ્યોને મતાધિકાર આપવાની જોગવાઇ છતાં મહિલાઓને મતાધિકારથી વંચિત રાખી મુળ બંધારણને બદલે બનાવટી બંધારણ સાથે ચેડાં અને અમલ કરી, સરકારી દફતરે ખોટા દસ્તાવેજો રજુ કરી મસમોટી ગેરરીતિઓ આચરવામા આવતી હોવાના આક્ષેપ સાથે શિક્ષણકર્મીઓ લાલઘુમ થયા છે.